Mineral skapa ymisk virkni í likaminum. T. d. eru kalsium og fosfor partur av beinagrindini og tonnunum. Jarn er í blóðinum. Natrium og kalium eru partur av virkninum hjá kyknunum. Kalsium er eisini týdningarmikið fyri nerva- og vøddavirknið. Daglig inntøka: Kroppinum tørvar ávísa mongd av vitaminum og mineralum. Tann mongdin, vit skulu hava hvønn dag fyri at sleppa undan trotasjúkum, verður ásett við tí, ið vanliga verður stytt ADT (Anbefalet Daglig Tilførsel). Hetta er vanliga tað, ið er í eini mulivitamintablett, tó ikki altíð. Kálk er t. d. sjáldan í nøktandi mongdum í eini slíkari tablett. Niðanfyri sæst, hvussu nógv verður viðmælt-býtt upp í ADT fyri ávikavist 1) Børn 1 til 10 ár og 2) Vaksin og børn yvir 11 ár: Her skal sjálvandi nevnast, at her er talan um frísk fólk við lágum ella vanligum likamligum virkni. Er talan um fólk við ávísari sjúku ella ítróttarfólk, hava tey ofta øðrvísi tørv. Harafturat er serligar viðmælingar fyri smábørn, barnakonur og eldri fólk.